
Blxamine,  quod  dicitur,  rigoroso  perfunctus,  quum 
ad  gradum  doctoris  medicinae  rite  adipiscendum  a gratioso 
medicorum  Ordine  accepissem  veniam  dissertationis  con- 
scribendae inauguratis,  experientia  vero  et  propriae  obser- 
vationes, unde  ansa  ac  cOpia  potuerit  dari  scripturo,  defi- 
cerent me  in  arte  medica  tironem,  inops  consilii  professo- 
rem adii  clarissimum  Adelmann.  Illo  igitur  exhortante 
munus  subii  hujus  thematis  absolvendi : quippe  quod 

quamvis  pertractatum  a viris  doctis,  magnas  tamen  reli- 
quisset confusiones  turbationesque  delendas.  Varia  jam 
quae  huc  quadrant  scripta  quum  perlustrassem,  tum  tu- 
mores celoTdes  cum  aliis  tumoribus,  quibus  tumores  verru- 
cosi cicatricum  nomen  est,  in  iis  saepenumero  confundi, 
tum  nomine  tumoris  celoTdis  duo  tumorum  genera  com- 
prehendi plus  minusve  inter  se  dissimilium  animadverti. 
Quae  vv.  dd.  peccata  ut  evitarem,  quoque  facilius  osten- 
derem disparia  esse  a natura  et  disjungenda , quae  illis 
commisceantur,  accurata  distinctione  cummaxime  opus  esse 
mihi  videbatur. 

Itaque  non  inepte  sic  me  egisse  putavi,  ut  totum 
opusculum  meum  distribuerem  in  partis  tris,  quarum  Ia 
m tumores  celoides  spontaneos  i.  e.  in  celoides  in  sana 

cute  exoriri  solitos  inquisivimus.  Parti  IIae  ubi  in  descri- 
bendo tumore  celoide  qui  in  cicatricibus  apparet  versamur, 
adjunximus  comparationem  inter  haec  utraque  tumorum 
genera  ductam.  Parte  denique  IIP  tumores  verrucosos 
cicatricum  secundum  Hawkins  et  Macpiierson  pertractandos 
sumsi , inprimis  ostensurus , hoc  tumoris  genus  ejusque 
exulcerationem  cum  tumoribus,  de  quibus  partibus  prae- 
gressis egimus,  nequaquam  esse  confundenda.  Appendix 
postremo  sequitur  historia  morbi  de  t.  celoide  spontaneo, 
ut  observatus  est  prof.  clarissimo  Adelmann,  qui  qua  est 
liberalitate  hunc  morbi  casum  ad  me  retulit.  Nihil  jam 
restat,  quam  ut  illi  praeceptori  summe  venerando  debitas 
gratias  agam  maximas. 


Pars  I. 

De  tumoribus  celoidibus  spontaneis. 

Mn  commemorando  tumore  celoXde,  quem  hac  disser- 
tatione persequimur  antehac  viri  docti  alia  alii  protulerunt 
nomina : „Cancroid,  Cancroma,  Cancelli,  Scirrhoid,  Cheloide, 
Kelodes.“  Nunc  quod  nos  morbo  vindicandum  esse  censui- 
mus  tumoris  celoidis  nomen  consensu  omnium  constat. 

Inter  eos  vero  vv.  dd.,  qui  hac  de  re  scripserunt,  Fran- 
eogallum  Alibert  chorum  ducere  nobis  non  infitiandum 
est  sive  ipsum  consulentibus,  sive  Struye 1  2 3)  testem  advo- 
cantibus. Quae  apud  illum  leguntur:  „C’est  assez  pour  moi 
d avoir  fait  connoitre  une  affection  qui  n’avoit  ete  decrite 
encore  par  aucun  auteur“,  eadem  hujus  confirmantur  verbis 

his:  „Cancrois,  morbus  ab  Aliberto  tantum  descriptus 

Ceterum  Alibert  hoc  in  morbo  describendo  primus  adhibuit 
nomen:  „Cancroid“;  quod  quidem  nomen  ex  vocabulo  cancri 
et  ex  verbi  forma  obsoleta:  e$oo  (—  similis  sum)  propter 
similitudinem  utique  inter  tumorem  et  chelen  cancri  in- 
tercedentem compositum  esse  Ramberg  •*)  auctor  est.  Nomen 
semel  inventum  scriptores  initio  retinuerunt;  simul  vero  pari 
significatu  quum  „Cancroma“  et  „Cancelli“  nomina  occurrere 


1)  ./.  L.  Alibert.  Description  des  maladies  de  )a  peau.  Paris  1806. 
pag  115. 

2)  L.  Struve.  Synopsis  morborum  cutaneorum.  Berolini  1829.  p.  86. 

3)  J.  N.  Hust.  Theoretisch-practisches  llandbuch  der  Cbirurgie.  Berlin 
1831.  Band  IV.  png.  372. 

testatur  Fucus  4) , tum  hominibus  Brittanis,  veluti  Coley  5) 
praeterea  nomen  „Scirrhoid“  usurpatur.  Rayer  denique  t. 
celoidis  „Cheloide  vel  Keloid“  vocem  nobis  supra  adscitam 
litteris  asseruit.  Quod  ad  etymon  attinet,  vocem  hanc  ex 
graeco  n.  adjectivo  „x>jAoVe  (=  ardens)  (?)  vel  tyis  y^\y\s 
nomine,  cpiod  tumorem  significet  intestino  ardore  effectum 
et  £$oo  (=  similis  sum)  deducere  placet  Ramberg  6).  Equidem 
alteram  derivationem  praeoptaverim,  qua  celoides  vocabu- 
lum ex  substantivo  nomine  r^r  xtjATJW,  quae  cicatrix  appel- 
latur, et  ex  verbo  defectivo  EIAH  compositum  est.  Quid- 
quid igitur  cicatrici  simile  est,  nomine  celoidis  indicari, 
probabilior  mihi  videtur  esse  interpretandi  ratio ; siquidem 
t.  celoides,  ut  paulo  post  videbimus,  cicatricis  speciem  crebro 
offert.  Qua  in  re  notandum  est,  nomine,  quod  morbo  nostro 
adseivimus,  primo  genus  quoddam  tumoris  in  sana  duntaxat 
cute  effecti  solitum  esse  significari,  deinde  vero  similis  etiam 
tumores,  quamvis  non  eodem  loco  apparentis,  sed  in  cica- 
tricibus nonnunquam  vetustissimis,  eandem  tamen  sub  no- 
tionem cecidisse.  Cujus  fei  ut  exemplum  afferamus,  satis 
erit  induxisse  P.  Rayer  7)  in  explicationibus  ad  atlantem 
suum  morborum  cutaneorum  sic  dicentem:  „Keloi'de  deve- 
loppee  a la  fesse,  sur  une  cicatrice  de  brulure.“  Nempe 
t.  celoides  in  cicatrice,  non  in  sana  cute  apparens  hic  me- 
moratur. 

Jam  vero  omissa  aliquamdiu  distinctione  , quam  modo 
exhibuimus,  ad  describendum  prius  genus  t.  celoidis  non 
nisi  in  sana  cute  exorti  transeamus.  Quem  tumorem  ut 
secernamus  a genere  tumorum  posthac  tractando  t.  celoi- 
dem  spontaneum  nominatum  velim. 

SymptOm€ita.  Tumorem  celoTdem  etiamnunc 
rarissimis  morbis  adnumerandum  ut  in  artis  exercitatione 
observarent  minimae  medicorum  parti  contigit.  Hinc  etiam 
facile  intelligitur , cur  Bateman  8),  ubi  de  morbis  cutaneis 


4)  Fuchs.  Ilie  krankliaften  Veranderungen  der  llaut  nnd  ihrer  Anhange. 
Gfittingeu  1840.  pag.  571. 

5)  C.  C.  Schmidt.  Jatnbucber  der  gesammten  Medicin.  Leipzig  1841. 
lland  XXX.  jiag.  59. 

6)  L.  c. 

7)  P.  Rayer.  Traile  des  maladies  de  la  peau.  Atlas.  Paris  1835.  V1.X4. 

8J  T/i.  Bateman.  Delineations  of  cutaueous  diseases.  I.onden  1817. 

agit,  negare  potuerit  omnino  esse  celoidem.  At  satis  est 
symptomatum  insignium  satisque  datur  copia  distinguendi  ac 
disterminandi  hujus  morbi  ab  aliis  similibus,  vix  ut  relin- 
quatur dubitationi  locus,  quin  sit  t,  celoides.  In  aliquo  enim 
puncto  cutis,  quae  extrinsecus  nihilum  insoliti  offert,  parva 
rubra  excrescentia  quaedam,  satis  dura  latiorque  quam  altior 
paulatim  ac  lente  admodum  prurituque  et  uredine  comitante 
apparet.  Quae  quidem  excrescentia  multiplicato  pruritu 
uredineque  sensim  sensimque  augetur  ac  vario  interjecto 
tempore,  modo  mensibus,  modo  annis  demum  magnitudinem 
assequitur  unius  pollicis  vel  amplius  diametro.  Quodsi  ex- 
crescentia perpetuis  doloribus  ad  certam  quandam  magnitu- 
dinem pervenit,  non  jam  augetur,  immo  perfecta  est.  Qui 
sit  horum  tumorum  crescentium  terminus,  quem  illi  non 
egrediantur,  ante  certum  tempus,  admodum  varia  nimirum 
eorum  magnitudine,  definiri  nequit.  Plerumque  fit,  ut  unus 
tantum  exstet  tumor  longitudine  maximam  partem  pollicum 
^ - diametro.  Alioqui,  si  duo  vel  complures  exstant 

tumores.,  qui  vel  una  simulque  vel  exiguo  interposito  tem- 
pore deinceps  in  variis  corporis  locis  apparuerunt,  .minores 
sunt,  quamvis  fine  imposito  incrementis.  Sic  Biett  obser- 
vavit, aliquando  octo  simul  tumores  apparuisse,  qui  justam 
magnitudinem  assecuti,  modum  tamen  nonnullarum  linearum 
diametro  non  excessissent.  Celoides  t,,  cujus  originem  modo 
descripsimus,  cum  primum  ad  exactam  formationem  perve- 
nit, satis  durum  contactuque  non  dimovendum  se  nobis 
exhibet  itaque,  ut  superficiem  cutis  periphericae  altitudine 
superet  lineis  I — % Quod  ad  formam  attinet,  tumor  modo 
ovalis,  modo  subrotundus,  modo  oblongus,  modo  abnormis 
et  angulatus  est,  A marginibus  eminentiae,  quae  corpus  t, 
celo idis  significatur,  diversa  via,  modo,  siquidem  tumor 
angulatam  exhibet  speciem,  ab  uno  vel  compluribus  angulis, 
modo,  rotundam  nempe  formam  sectante  tumore,  ab  una  vel 
compluribus  partibus  processus  eminentes,  rubri,  convexi 
saepe  etiam  furcati  interdum  proficiscuntur  chelisque  canc- 
rorum non  dissimillimi.  Quam  oh  similitudinem  Aiibert 
tumori  nomen  Cancroid  assignatum  voluisse,  jam  supra  mo- 
nuimus. Ceterum  processus,  non  altius  supra  cutem  sese 
iterent  is,  quam  ipsum  corpus,  latitudine  lineae  j — I,  saepe 
ongitudme  unius  pollicis  in  cutem  innascentis,  numero  esse 


10 


1 — 5 observatum  est.  Complures  eorum  processuum  quando 
occurrunt  nobis  vertentes  in  diversas  partis,  totus  jam  tu- 
mor, araneae  vel  testudini  porrectis  pedibus  quodammodo 
similis,  causa  est,  cur  ipsi  quidem  corpus  animalis,  pro- 
cessibus vero  pedes  nomen  indamus.  Superficies  t.  celoidis 
plana  est  et  circum  mediam  partem,  quae  ipsa  minus  illius 
marginibus  supra  cutem  periphericam  eminet,  concavam 
quandam  formam  praebet. 

Epidermis  quae  tumorem  contegit,  extenuata,  nitida, 
paulum  rugata  interdum  sese  desquamat,  aegre  tamen  ut 
cerni  possit.  In  colore  tumoris,  vulgo  satis  xerampelino, 
distinguuntur  et  lucidiores  subalbidaeque  et  tenebrosiores, 
subrubrae  a parvisque  vasis  originem  ducentes  lineae.  Ce- 
terum tumorum  rubor,  modo  tenebrosior,  modo  lucidior 
crebris  mutationibus  obnoxius  est:  augetur  vel  sanguinis 
impetu  ad  tumorem  versus  facto,  vel  si  irritatur  tumor,  vel 
si  calefit;  deminutione  vero  sanguinis  effecta  per  frigus, 
pressum,  alia,  pallescit  rubor.  Neque  vero  haec  unica 
causa  est,  cur  mutationem  subeat  color,  sed  alia  etiam 
sunt,  quibus  eadem  efficiuntur.  Similiter  enim  in  feminis 
menstruis  nec  non  gravioribus  animi  affectibus  t,  celoidis 
color  solito  tenebrosior  agnoscitur.  Cutis  t.  celoidem  cir- 
cumdans, non  mutato  quidem  colore,  contracta  tamen  ap- 
paret, ita  ut  tumor  immersionis  quasi  speciem  offerat. 
Quodsi  totum  tumorem  considerationi  subjicimus,  forma  ejus 
cum  cicatricibus  post  graviores  abnormisque  combustiones 
exortis  vel,  quod  tantundem  valet,  cum  cicatricibus  post 
combustiones  tertii  gradus  apparentibus  optime  fere  compa- 
rari potest.  Quod  corporis  loca  attinet,  quibus  t.  celoides 
exstare  possit,  inter  omnes  observatores  convenit,  superio- 
rem esse  sterni  partem  inter  mammas  sitam,  ubi  t,  celoides 
saepissime  reperiatur.  Neque  tamen  in  diversis  aliis  trunci 
partibus,  in  antica  colli  parte,  in  humeris,  in  cervice,  in 
extremitatibus,  praecipue  in  partibus  earum  extensoriis  aberat 
observantibus;  rarissime  vero  in  facie  apparuit.  Quamquam 
sane  Coley  lJ)  mentionem  facit  t.  celoidis , semel  in  capite 
reperti.  Plerumque  unum  tantum  tumorem  occurrere,  jam 


9)  ./.  TV.  Colcy.  Lehrbuch  der  Kinderkranklieiten.  Stnttgart  1847. 

supra  memoravimus;  quando  tamen  complures  simul  inve- 
niuntur, hoc  eorum  proprium  est,  quod,  exiguo  maximam 
partem  spatio  inter  singulas  interposito,  pectus,  collum  et 
humeros  imprimis  occupant. 

Haec  maxime  notabilis  est  ratio,  qua  t.  celoides  sese 
offert  obtuentibus.  Adjungenda  sunt  phaenomena,  quae 
una  cum  tumore  illo  manifestantur.  Ac  vulgo  fit,  ut  in  loco 
corporis  a celoide  affecto  eximium  caloris  incrementum,  cum 
perpetuo  pruritu  uredineque  conjunctum  inveniatur.  Qui 
quidem  pruritus  uredoque  noctu  multiplicantur  et  augentur, 
raro  tamen  ut,  candescenti  tanquam  acu  locum  illum  vulne- 
rante, dolores  lancinantes  excitentur.  Qua  in  re  gravis 
pressus  et  contactus  sensus  plerumque  non  vehementer  affi- 
ciunt. Saepe  dolores  adeo  usque  ad  vicinas  partis  propa- 
gantur, ita  nonnunquam  excruciantes,  ut  ruptioni  internae 
nihil  cedant.  Aliis  autem  casibus,  qui  morbo*  laborant,  nul- 
lis doloribus  cruciantur,  nisi  affecti  cute  leviter  adstricta; 
id  quod  et  ipsum,  quamvis  casibus  soloecis  desideratur. 
De  statuendis  phaenomenis  tumores  celoides  comitantibus, 
ubi  plures  simul  adsunt,  scriptores  in  diversas  partis  abeunt. 
Alibert  10)  dolores  tum  augeri  ait  multoque  vehementiores 
fieri;  Cazenave  1J)  contra,  quando  plures  conjuncti  sint 
tumores  minores,  negat  doloribus  omnino  affici  aegrotantem. 
Tempestatis  in  commutatione,  ad  tempus  tonitruum  t.' celoi- 
des cernitur  solito  magis  turgescens,  rubrior  plusque  doloris 
excitans;  in  feminis  menstruis  vel  in  hominibus  t.  celoide 
affectis  post  sumtum  cibum  pruritus  et  uredo  item  aucta  se 
offerunt.  In  uniyersum  contendi  potest,  conjunctas  cum 
tumore  molestias  omnibus,  quae  in  systema  sanguinis  irri- 
tantis momenti  sunt,  ut  ardore,  tempore  verno,  plethora, 
spirituosis  potionibus  augeri,  frigore  autem,  strenuo  victu, 
medicamentis  sedantibus  ac  sanguinis  missione  deminui. 
Praeter  phaenomena,  quae  modo  attulimus,  feminis  etiam 
molestiae  hystericae  propriae  inveniuntur.  Ac  duo  quidem 
casus  observati  sunt,  unus  Marburgi  professori  clarissimo 


10)  L.  c. 

11)  A.  Cazenave  et  //.  Sckedel.  Abregii  jiratique  des  maladies  de  1r 
penu.  Bruxelles  1834.  pag.  213. 

Adelmann  I2)  in  puella  unetviginti  annorum,  alter  doctori 
Itzigsohn  13)  in  puella  viginti  annos  nata,  ubi  ex  t.  celoide 
aegrotantes  etiam  spasmis  fletu  insignibus  laborabant.  Qui 
spasmi  utrum  cum  t.  celoide  fretius  cohaeserint,  an  forte 
quadam  conjuncti  cum  illo  reperti  sint,  nihildum  certi  pro- 
ferre possumus;  serioribus  demum  observationibus  conne- 
xum hunc  qui  in  quaestionem  venit,  apertum  iri  licet  ex- 
spectare. 

Jam  vero  celoidis  phaenomenumque  cum  eo  con- 
junctorum delineata  imagine,  afferamus  quae  de  dCCUVSU 
ejus  observata  sunt.  Celoides  t,  morbus  ubique  chronicus 
est.  Per  plures  annos,  tota  decennia,  quin  etiam  per  totam 
aetatem  sine  nilo  progressu  in  singulis  hominibus  consistere 
potest,  cum  ita,  ut,  ne  ullis  quidem  doloribus  molestus  sit, 
nisi  quod  extram  formam  laedat,  tum,  ut,  praesertim  evo- 
lutione celeriori,  aegrotantem  vehementer  cruciet  omnemque 
paene  requiem  nocturnam  ei  invideat.  Rayer  semel  acci- 
disse testatur,  ut  t.  celoides  quum  per  duodetriginta  annos 
paulum  admodum  processisset,  post  discessionem  demum 
menstruationis  ad  plenam  et  perfectam  evolutionem  per- 
veniret. 

l)e  exitu  morbi  observatum  est,  eos  qui  illo  labo- 
rarent, etiamsi  rarissime,  consanuisse.  Quod  autem  t.  ce- 
loide affecti  homines  priori  sanitati  restituuntur,  tum  periodo 
involutionis  tum  loci  commutationi  deberi  Alibert  auctor  est, 
exempli  gratia  hominem  producens,  qui  diutius  per  Italiam 
peregrinatus  convaluerit.  Quo  prospero  exitu  tumor  paulatim 
planus  redditur  ac  decrescit,  cutis  considit,  ruga  tandem  ci- 
catrici simillima  relicta.  Hoc  quidem  signo  notatur,  subter 
cute  substantias,  quas  retis  mucosi  Malpighiani  partis  esse 
secundum  Ai.ihf.rt  verisimile  videtur,  evanuisse.  Alius  quo- 
que eventus  sponte  exulcerando  tumore  dicitur  accidere.  De 
quo  Struye  opusculo  supra  nobis  collaudato  haec  inse- 
ruit verba:  „Cancrois  morbus  ab  Alirerto  tantum  descrip- 
tus, a nobis  semel  in  statu  exulcerato  etiam  observatus  . 

— 

. 

12")  Historia  morbi  hujus  rasus  suo  loro  tractabitur. 

13)  Mediciuische  Zeitung  von  dem  Vereiu  fur  Heilkumlo  in  1’reussen.  ) 
1850.  JV?  39. 

14)  L.  e. 

At  quamquam  praeter  huuc  etiam  Vallerand  de  la  Fosse 
morbum  eodem  statu  conspexisse  Fucus15)  confirmat,  neuter 
tamen  exulcerationem  diligentius  descripsit.  Ceterum  utrius- 
que  observationibus  prae  majori  numero  earum,  quae  omnino 
innotuerunt,  paulum  admodum  videtur  tribuendum  esse,  ita 
ut  jure  quodam  secuti  Cazenave  spontaneam  exulcerationem 
t.  celoidis  in  dubium  possimus  vocare,  erroris  fortasse  ar- 
guentes observatores.  Rayer  certe  t.  celoidem  neque  ex- 
tendi neque  exulcerari  strictis  verbis  affirmat.  Haec  quidem 
de  exitibus  accidere  solitis  hactenus;  simul  vere  comme- 
moratu non  indignum  est,  tumorem  etiam  per  totam  aetatem 
consistere  posse,  nullam  ut  mutationem  subeat. 

De  anatomico  charactere  tumoris,  dignis- 
simo sane  qui  noscatur,  id  maxime  dolendum  est,  quod  nos 
nulla  alia  in  parte  morbi  hujus  minus  edoctos  esse  confiteri 
cogimur.  Qui  enim  de  t,  celoide  scripserunt,  aut  alia  alii 
de  charactere  anatomico  in  medium  protulerunt,  aut  eum 
praetermiserunt  silentio.  Inde  vero  discrepantia  eorum  pe- 
tenda esse  videtur,  quod  suam  quisque  sententiam  ferre 
maluit,  quam  ferendam  accurata  disquisitione  prius  adjuvare 
ac  stabilire.  Ac  primum  quidem  Alibert  t,  celoidem  ex 
densa,  subalbida,  fibrosa,  decussatim  perscissa  ac  perplexa 
textura  constare  ait,  Rokitansky  ,6)  t.  celoidis  Alibertani 
(quum  tamen  Alibert  tumoris  celoidis  nomen  minime  adhi- 
buisse supra  viderimus)  mentionem  faciens,  constare  eum 
dicit  ex  textura  fibrosa.  Coley17)  denique  t,  celoidem  inde 
. effectum  vult,  quod  in  tela  cellulosa  consederit  quaedam  massa 
scrophulosa,  sola  cute  contecta.  Quae  sententia  tumoris  specie 
et  duritie  et  quod  absorberi  possit  similiter  atque  alia  deposita 
h scrophulosa  putatur  adjuvari.  Praeterea  Coley  morbum  hunc 
' ex  inflammatoria  sanguinis  natura,  ubi  tota  corporis  indoles 
ad  scrophulosim  propensa  sit,  originem  ducere  existimat. 
Ex  omnibus  quae  adhuc  attulimus,  latere  nequit,  quam  in- 
■ certa  etiam  nunc  sint  hujus  tumoris  elementa.  Repetitis  demum 

E 

r 

15)  I,.  c. 

16) ,  llandbuch  d.  pathologischen  Anatomie.  A Vi  en  1846.  Band  I.  p.  253. 

17)  C.  C.  Schmidt.  Jabrb&cher  der  gesammten  Medicin.  I.eipzig  1841 
«and  XXX.  pag.  59. 

perscrutationibus  microscopicis,  quae  nondum  innotuerunt, 
exspectare  liceat  fore,  ut  tumoris  structurae  anatomicae  cla- 
ram adipiscamur  cognitionem. 

DifignOSis.  A cancri  affectionibus,  cum  quo  etsi 
exilem  at  nonnullam  tamen  exhibet  similitudinem  celoides 
diligenter  distinguendus  est.  Hic  enim  tumorem  habet  pla- 
niorem, processus  offert  linearis,  in  cancro  desideratos,  neque 
exulceratur,  id  quod  in  cancri  locis  eminentibus  plerumque 
fit.  Deinde  t.  celoides  dilatatis  venis  non  circumdatus,  te- 
gentem cutem  habet  sanam;  cancrum  contra  quae  circumdat 
cutis  sicca  et  flaccida  est,  Dyscrasia  denique  cancri  celoi- 
dem  deficit,  et  ne  vicinae  quidem  huic  glandulae  lymphati- 
cae, ut  quae  cancro  adsitae  sunt,  tumefiunt. 

Porro  celoides  tumor  secernendus  est  a tuberculis 
cutaneis  syphiliticis,  quae  ubique  multiplicia  adsunt, 
rotundata,  acervatim  plerumque  collocata,  cupreo  vel  livido 
colore.  Quodsi  complures  t,  celoides  exstant,  cuprei  tamen 
lividive  coloris  absentia,  sana  cute  his  tumoribus  interposita, 
anamnesi  et  aliis  syphilidis  symptomatis  sive  universalibus 
sive  localibus,  quae  celoidem  deficiunt,  facile  adducimur, 
ne  tumorem  nostrum  cum  syphijide  commutemus. 

Maxima  celoidi  est  similitudo  cura  cicatrice,  eaque 
potissimum  cicatrice,  quae  ex  combustione  oritur.  Etiamsi 
autem  quis  primo  obtutu  ad  commutationem  proclivis  sit, 
tantum  tamen  inter  utrumque  interest,  ut  dummodo  laesio- 
nem, ex  qua  cicatrix  initium  capit  et  spontaneam  celoidis 
originem  arripere  atque  tenere  velit,  haud  dubie  angustiis 
liberaretur. 

Incideremus  denique  in  errorem  confundendi  celoidem 
et  cum  cornus  cutanei  prima  origine  et  cum  callo 
cutaneo,  nisi  dolores  pruritusque,  qui  his  desunt,  tum 
pendentia  a systemate  vasorum,  qua  carent,  propria  denique 
forma  celoidis  ad  mediam  versus  partem  paulum  depressi,  j 
quae  forma  in  illis  compaginibus  item  desideratur , haec 
omnia  inquam,  satis  darent  copiam  distinguendi.  Ab  omni-  i 
bus  vero  aliis  tumoribus  celoides  t.  propria  forma,  colore 
ac  processibus  linearibus  plus  differt,  quum  ut  commutatio-  ( 
nem  timeamus. 

ylciioiogiu»  Morbus  hic  rarius  adhuc  observa-  : 
tus  est,  quam  ut  de  causis,  quibus  debeatur,  certi  aliquid  i 


proferri  possit;  quare  sufficit  vv.  dd.  quae  hoc  de  morbo 
obtinent  sententias  attulisse.  Ex  dyscrasia  certe  morbum 
petendum  esse  dilucidissime  inde  apparet,  quod  morbus 
post  exstirpationes  revertitur:  quae  vero  sit  dyscrasia,  no- 
Eane  jam  an  plane  nova,  adhuc  nihil  disceptare  licet.  In 
multis  hominibus  hoc  morbo  affectis  ut  malum  sive  univer- 
sale sive  locale  praegressum  inveniretur  fieri  nequiit.  Ali- 
bert  morbum  tum  dyscrasiae  cancrosae  propter  dolores  lan- 
cinantis quidem  in  evolutione,  tum  malis  herpeticis  propter 
desquamationem  a superficie  furfurosam  prope  accedere  cen- 
[ set.  Idem  celoidem  t.  inter  mala  cancrosa  et  herpetica  me- 
dium quoddam  genus  efficere  conjicit.  At  cancrosis  saltem 
malis  non  licet  annumerare  t,  celoidem,  quoniam  neque 
unquam  similiter  ac  cancer  exulcerari  observatus  est  et 
praecipue  in  hominibus  junioribus  constitutione  lymphatica, 
ubi  cancer  raro  reperitur,  apparet,  nedum  illa  moneam, 
quibus  utrumque  morbum  a se  differre  jam  diagnosi  mon- 
stratum est.  Ceterum  quod  Alibert  morbum  nostrum  no- 
mine „Cancroid“  significavit,  inde  noli  existimare  conjunc- 
tionem quandam  inter  cancrum  morbum  et  celoidem  inter- 
cedere. Nullam  enim  aliam  ob  causam  nomen  hoc  adhibuit, 
nisi  quod  similitudinem  aliquam  inter  tumoris  processus  et 
cancri  chelas  exstare  vidit.  Fuchs  t.  celoidem  morbis  scro- 
phulosis  cutaneis  adjunctum  vult.  Haec  vero  sententia , 
quamquam  colore  tumoris,  decursus  tarditate  telaeque  mu- 
cosae consortione  confirmari  videtur,  pendentia  tamen  a 
systemate  vasorum,  doloribus  deinde  satis  saepe  vehemen- 
tibus hoc  in  tumore,  qui  reperitur  in  hominibus  ceterum  plane 
validis,  saepe  etiam  satis  senilibus,  eo  denique  quod  exulcera- 
tio nunquam  occurrit,  debilitatur  et  improbatur.  Itzigsoiin18) 
arbitratur  celoidem  similiter  ac  condylomata  perfectam  dys- 
crasiae crisim  esse  ideoque  remediis  topicis  posse  amo- 
veri. Similem  in  modum  scriptor  quidam  adeundus  in  ephe- 
meride quae  inscribitur  „Gazette  des  hopitaux  1<J)“  conten- 
dit: dyscrasiam  confectam  esse  in  tumore  gignendo,  qui 
justam  magnitudinem  assecutus,  quoniam  normalem  mixtio- 


18)  I,.  c. 

10)  Gazette  iles  hopitaux  1845.  J\?  58. 


pag.  220. 

nem  sanguinis  recuperaverit,  exstirpari  possit.  Hac  exstir 
patione  prius  facta  quam  tumor  plane  excrevit,  dyscrasia 
nondum  evanuit  et  tumor  renascitur.  ' Praetervidi  nequit, 
tumorem  ubique  fere  certis  locis  corporis  occurrere,  cujus 
rei  ratio  inde  explicanda  est,  quod  tumor  in  texturis  fibro- 
sis oriri  solet,  quemadmodum  cernitur  in  sterno,  ubi  tex- 
tura fibrosa  praevalet  et  in  extremitatum  parte  extensoria, 
ubi  aponeuroses  satis  densae  sunt.  Apposita  collocatione 
omnium,  quorum  aditus  nobis  patuit,  casuum  observatorum 
haec  fere  efficiuntur. 


Tabula  tumorum  celoidum  spontaneorum , qui  ooservati  sunt . 

Casuum  longe  plurimi  in  Francogallia  observati  sunt, 
praecipue  in  hominibus,  qui  aetate  inter  annos  vicesimum 
et  tricesimum  sextum  erant.  Major  autem  morbo  corre- 
ptorum pars  ex  feminis  constitit.  Infantis  morbo  hoc  non 
nisi  raro  invasos  fuisse  constat.  Causae  occasionales  ut 
omnes  ad  amussim  referrerentur  nondum  contigit.  Morbus 
enim  nonnunquam  quidem  ex  laesione  unguibus  leviter 
facta,  semel  etiam -ex  pectore  paulo  gravius  vulnerato  dici- 
tur ortus  esse,  exspectatione  tamen  crebrius  nullis  causis 
debetur. 

De  jpvOffltOSi  t.  celoidis,  observationum  eo  in  ge- 
nere numero  nondum  satis  idoneo,  paulum  admodum  pos- 
sumus proferre.  Tumor  hic  morbus  habendus  est  periculo 
quidem  carens,  at  diuturnus  et  deformans,  qui  modo  pluri- 
mum doloris  parat  laboranti,  modo,  quando  praesertim  in 
locis  apparet,  quae  vestimentis  tenentur  (quibus  locis  etiam 
adspectui  externo  nil  insoliti  offertur)  non  solum  non  mo- 
lestus fit,  verum  etiam  omnino  praetervidetur.  Ubi  autem 
tumor  conjunctus  erit  cum  periculo,  id  cuicunque  alii  rei 
accedenti  debendum  est:  siquidem  vulgo  fit,  ut  qui  t,  celoide 
affecti  sunt,  bona  valetudine  fruantur.  Optima  prognosis  ibi 
statuenda  esse  videtur,  ubi  exspectamus  fore,  ut  t imior  ce- 
loides  ultro  perdatur,  non  nisi  parva  cicatrice  relicta. 

Quod  ad  CUVdm  t,  celoidis  attinet,  tota  ejus  natura 
ac  indoles  tot  ambiguitatibus  adhuc  obnoxia  est,  perpaucis 
ut  auxiliis  ad  morbo  medendum  nos  accingere  possimus. 
Ac  initio  quidem  medici,  celoiclem  t,  sub  forma  excrescent iae 
apparere  haud  ignorantes,  non  defuerunt,  quin  eum  pariter 
atque  alios  tumores  incisionibus  ellipticis  exstirparent  aut 
remediis  causticis,  qualia  sunt  pulvis  Cosmi,  lapis  infer- 
nalis, zincum  muriaticum,  pasta  ex  acido  sulphurico  et  croco 
composita  aliaque,  delerent.  Sed  frustra.  Ubique  tumor 
brevi  post  factam  extirpationem  rediit,  major  ac  doloro- 
sior quam  antea.  Adhibitis  vero  remediis  causticis  dila- 
tatae exulcerationes  oriebantur,  quarum  ex  sanatione  alius 
denuo  tumor  paulo  post  surrexit,  Omnino  accidisse  un- 
quam, ut  t,  celoides  facta  exstirpatione  non  rediret  , fide 
satis  idonea  statui  nequit.  Quod  enim  Yelpeau  20)  bis  fa- 


20)  Gazette  des  hopitaux  1845.  %A?  58.  pajf.  229. 

ctum  esse  commemorat,  ut  post  exstirpationem  t.  celoides 
non  reverteretur,  id  nimirum  tumores  attingere,  qui  non  in 
sana  cute,  sed  in  cicatrice  apparent  intelligendum  erit  pro- 
pterea,  quod  utrumque  tumoris  genus  ille  vir  idem  esse 
existimat.  Alia  'etiam,  ad  quae  aggressum  est,  remedia  to- 
pica : compressiones  laminis  plumbeis  factae,  unguenta,  quae- 
que aliae  frictiones  adsciscebantur  nullius  ad  morbum  sa- 
nandum momenti  fuerunt.  Tantum  enim  aberat,  ut  tumor 
cederet,  ut  irritatus  majore  etiam  cum  dolore  cresceret. 
His  igitur  remediis  ad  tumores  sanandum  non  sufficientibus, 
non  possumus,  quin  Itzigsohn21)  refutemus  supra  nobis 
laudatum,  virumque  doctum,  cujus  sententiam  ex  epheme- 
ride22) item  memoravimus:  malum  hoc  crisim  quasi  esse 
dvscrasiae.  Si  enim  res  ita  se  haberet,  morbus  remediis 
topicis  necessario  cederet.  Quodsi  tamen  forte  quis  hanc 
sententiam  ideo  defendere  velit,  quod  quaecunque  remedia 
ante  summam  tumoris  perfectionem,  materia  videlicet  mor- 
bosa e corpore  nondum  eliminata,  adhibita  sint,  et  pro- 
pterea  redierit  morbus,  is  tamen  non  facile  possit  probare, 
ne  ullum  quidem  omnium  sanationis  experimentorum  per- 
fecto demum  incremento  factum  esse.  Rejectis  igitur  re- 
mediis topicis,  ad  antidyscrasica  aggrediamur.  Quodsi  aliqua 
dyscrasia  manifestatur,  curemus;  sin  vero  in  incertis  est, 
quid  tandem?  Dyscrasia,  quae  t.  celoTdem  procreat,  admo- 
dum ignota  est,  nec  nisi  erasi  sanguinis  mutata,  sperare 
possumus  fore,  ut  aliquid  in  morbi  sanatione  proficiamus. 
Quae  enim  adhuc  adseita  sunt  remedia,  veluti:  aquae  mi- 
nerales, remedia  mercurialia,  jodina,  cicuta,  aconitum,  varia 
decocta  Zittmanni,  Feltzii,-  Pollini,  balnea  generis  varii; 
horum  omnium  nihil  sanationem  ad  certum  prosperumque 
eventum  perduxisse  cofistat.  Idem  enim  remedium  quo 
tumor  hic  illic  deminuebatur,  alibi  nihil  conduxit. 

Curatio  quae  plurimum  habeat  spei,  per  jodinam  fit. 
Praescriptam  hanc  a Cazenave23)  curam  unice  dignam  ha- 
buit Coley24),  cujus  ratio  habeatur.  Jodinae  usus  et  in- 


21)  L.  c. 

22)  Gaz.  d.  hop.  1845.  J)?  58.  1.  c. 

23)  L.  c. 

24)  L.  c. 

ternus  et  externus  proponitur,  ea  tamen  cautione  habita, 
ne  jodinae  extrinsecus  adhibendae  unguentum  capiatur.  Hu- 
jus enim  unguenti  infrictione  tumor  non  nisi  irritaretur  ac 
dolorosior  fieret.  Quare  praecipitur,  ut  tumor  tinctura  jo- 
dinae leviter  admodum  illinatur;  alia  vero  remedia  heroica 
quantum  maxime  evitentur.  Simul  laboranti  strenuus  victus 
commendatur  observandus.  Vehementibus  denique  doloribus 
ac  pruritui  deminuendis  opera  datur  adhibitis  cataplasmatis 
narcoticis , aetheris  sulphurici  vel  chloroformi  instillatione. 
Haec  chloroformi  instillatio,  quando  excoriationes  timemus, 
quae  haud  dubie  inde  possunt  exoriri,  libentius  praeterea- 
tur.  Haec  quum  omnia  sint,  quae  de  t,  celoide  in  sana 
cute  oriri  solito  potui  monere,  jam  ad  secundam  disqui- 
sitionis partem  transgrediar. 

Pars  II. 

' N 

De  tumoribus  celoidibus  cicatricum . 


SHic  tumor,  quem  nonnulli  scriptores  veluti  Rayer  25), 
Velpeau26)  aliique  eundem  esse  ac  qui  in  sana  cute  exo- 
ritur rati,  nomine  celoidis  simpliciter  significaverunt,  ab 
Alibert,  teste  Fucus27),  notatus  est  nomine:  „K61oid 

fausse“.  Hunc  ipsum  tumorem  Follin28)  nomine  „tumeurs 
fibro  - cellulaires  “ interpretans  „Sous  ce“,  inquit  , ,,  titre 
je  comprendrai  desormais  la  keloTde  dite  cicatricielle  par 
M.  Velpeau  “.  Wutzer  29)  denique  descriptum  ab  ipso  tu- 
morem, quem  secundum  ipsius  commentationem  non  nisi 
tumorem  in  cicatrice  ortum  haberi  necesse  est,  cum  tumo- 


25)  26)  Gazette  des  hopitaux  1849.  J\?  7G.  pag.  305. 

27)  L.  c. 

28)  Gazette  des  hopitaux  1849.  J >?  75.  pag.  300. 

29)  Deutsche  Klinik.  Zeituug  fiir  Beobachtungen  aus  duutschen  Klinike» 
und  Krankenhausern.  14.  1851.  pag.  148. 

ribus  confudit,  quibus  verrucosis  nomen  indidit  C.  Hawkins30). 
A quo  posteriori  tumorum  genere  t.  celoidem  in  cicatrice 
ortum,  omnino  discrepare,  textura  microscopica  in  utroque 
diversissima  aperte  declaratur. 

Symptomata.  In  cicatricem  si  t.  celoides,  quem 
t.  celoidis  cicutricum  nomine  a'  t,  c.  spontaneo  non  nisi  sana 
in  cute  exoriri  solito  discernamus,  exiturus  fuit,  in  hac  jam 
cicatrice  aut  una  vel  plures  parvulae  duraeque  eminentiae 
oriuntur  aut  cicatrix  tota  super  cutem  adjacentem  exten- 
ditur. Hae  eminentiae,  vel  totam  cicatricem,  vel  partem 
ejus  occupantes  plus  minusve  temporis  consistere  possunt, 
nullum  ut  dolorem  aut  molestiam  excitent  laboranti.  Qua- 
rum eminentiarum  aliae  observantur,  quae  per  totos  annos 
consistunt,  nonnunquam  tandem  decrescentes,  quin  etiam 
evanescentes;  aliae  paulatim  augentur,  simili  accedente  pru- 
ritu doloreque  ac  quem  in  t.  celoide  spontaneo  vidimus. 
Quodsi  adest  casus,  quo  cicatrix  super  cutem  adjacentem 
tota  expansa  est,  color  quoque  mutatus,  vel  magis  rubescit, 
vel  etiam  lividus  fit,  ita  ut  tumor  nascatur  t,  c.  spontaneo 
supra  memorato  simillimus.  Qui  tumor  et  ipse  cutem  ad- 
sitam  lineis  1 — 2 superans  ac  circa  mediam  partem  paulum 
depressus  eadem  omnia  habet  phaenomena  comitantia,  quae 
in  describendo  t.  c.  spontaneo  expromsimus.  Tumoris  hujus 
forma  semper  a cicatricis,  in  qua  exoritur  apta  est;  loco 
autem  tumor  non  terminatur,  immo  in  cicatricibus,  ubicun- 
que illae  reperiuntur,  oriri  potest.  Sin  vero  talis  obtinet 
casus,  ut  in  cicatrice  una  vel  complures  eminentiae  partim 
natae  augeantur  incrementis,  excrescendae  oriuntur,  quae 
saepe  pedunculatam  speciem  praebent.  Quodsi  complures 
ejusmodi  eminentiae  ex  vicino  ortae,  paulatim  crescentes 
aliae  aliis  coangustantur  ac  coarctantur  liberis  incrementis, 
hi  jam  tumores  alii  aliis  attriti  ac  depressi  speciem  sumunt 
marisco  vel  condylomatis  simillimam.  Hi  tumores  et  den- 
sitate et  volumine  variant.  Ita  fit,  ut  modo  duriores  modo 
molliores  sese  ostendant  contactui.  Quae  densitatis  diffe- 
rentia a gradu  evolutionis  videtur  pendere.  Initio  enim 


30)  Medico-cbirurgical  Transactions  Vol.  XIX.  Vorlesiuigen  uber  wictatige 
Gegenstamle  der  therapentischen  uml  operativen  Cbirurgie  von  C.  Hawkins  uud 
/»\  Liston.  A.  d.  EtogJisclien  v.  Fr.  liehrend.  Leipzig  1847.  pag.  530. 

tumores,  ubi  paulo  admodum  cicatricis  superficiem  superant, 
multo  duriores  sunt  quam  postea.  Minor  tumorum  densitas 
seriori  evolutionis  tempore  inde  petenda  esse  videtur,  quod 
numerus  fibrarum,  quae  primo  propius  sibi  adsitae  sunt, 
augendo  tumore  amplius  spatium  occupantes  texturam  la- 
xant. Cutis  his  tumoribus  adjacens  non  aliter  quam  t.  c. 
spontanei  tanquam  contracta  quidem , nequaquam  tamen 
colore  mutata  apparet.  Hujus  tumoris  vascularitas  quam- 
quam non  eximia  est,  tamen  nonnunquam,  modo  tacta  su- 
perficie (quae  eadem  est,  ac  quam  in  t.  c.  spontaneo  de- 
scripsimus) sanguis  ex  tumore  effusus  observabatur.  Aliter 
etiam  accidit  , ut  non  nisi  tumore  insecto  mediocris  vis 
'sanguinis  effunderetur,  nunquam  tamen  tanta  sanguinis  ja- 
ctura , ut  periculum  afferatur  laboranti.  Ceterum  t.  c.  cica- 
tricum initio  cum  partibus  corporis  subjacentibus  plerumque 
non  coalitus,  postea  nonnunquam  coalescit.  Ita  semel  (vide 
tabulae  affixae  casum  9)  observatum  est,  t,  c.  cicatricum 
cum  spina  scapulae  et  cum  vertebrarum  dorsi  processibus 
spinosis  seriori  tempore  sese  conjunxisse.  T.  celoidis  cica- 
tricum non  minus  quam  spontanei  proprium  est  emittere 
processus,  in  cutem  sanam  innascentis.  Quum  in  t,  c.  ci- 
catricum oriente,  ubi  tota  cicatrix  surgit , tum  in  iis  tumo- 
ribus, ubi  tantummodo  singula  cicatricis  puncta  excrescunt, 
hi  processus  chelis  saepe  similes  cernuntur.  Quanquam 
sane  rarius  hic  reperiuntur  quam  in  t,  c.  spontaneo.  Quod 
ad  numerum  pertinet  tumorum  celoidum  cicatricum  in  uno 
homine  simul  repertorum,  plerumque  fit,  ut  in  una  tantum 
cicatrice  tumor  nascatur;  aliter  accidit  ut  omnibus  cicatri- 
cibus corporis  hi  tumores  communes  sint.  Quam  rem  Gi- 
melle31)  (cf.  tabulae  affixae  casus  7)  testatur,  qui  acade- 
miae  Parisiensi  produxit  hominem  omnibus  cicatricibus, 
plurimis  sane,  ostendentem  ejusmodi  tumores  celoTdes  cica- 
tricum. 

Phaenomena  conjuncta  his  tumoribus  eadem  sunt  ac 
quae  in  t.  c.  spontaneo  vidimus,  quare  amplius  ea  aiferrc 
supervacaneum  est. 

Decursus  et  eacitus  hujus  tumoris  celoidis 
cicatricum  i idem  sunt  ac  quos  in  t.  c.  spontaneo  descri- 


31)  Gazelte  medicale  de  Paris  1842  pag.  221. 

bendo  attulimus.  Restat  tantum,  ut  exulcerationem  t.  c. 
spontaneo  absentem  diligentius  consideremus. 

Quando  aegrotus  tali  vitae  conditione  utitur,  unde  et 
munditiae  et  cautioni  aliquantum  condonetur,  satis  raro  fit, 
ut  exulceratio  gignatur.  Sin  minus,  suppuratio  creberrimo 
quidem  in  confiniis  superficierum  se  invicem  tangentium 
exoritur,  unde  exulceratio  efficitur,  quae  per  totum  saepe 
tumorem  extensa,  fundum  ostentat  cum  granulationibus. 
Altiores  exulcerationes,  rarae  admodum,  nisi  certis  quibus- 
dam rationibus  accedentibus,  non  reperiuntur.  In  univer- 
sum tumores  non  potius  a natura  quam  externis  causis 
accedentibus  ad  exulcerandum  propensos  esse  contendi  po- 
test. Quae  exulceratio  si  quando  orta,  non  ex  diuturno 
tempore  obtinet,  munditia  curaque  brevi  tollitur;  sin  vero 
jam  diu  est  ex  quo  originem  duxit,  praesertim  quum  incu- 
ria neglecta  est,  satis  saepe  pertinax  curationi  aegre  cedit, 
et  solitariis  quidem  casibus  mortem  febri  hccfica  afferre 
potest. 

y 

/Signa  pathologica . In  his  describendis  po- 
tissimum secutus  sum  Follin32),  cui  multifariam  suppedita- 
vit copia  horum  tumorum  ope  microscopii  perscrutandorum. 
Ac  profecto  singularem  operam  et  diligentiam  disquisitioni- 
bus suis  navavit. 

T.  celoldes  cicatricum,  quando  eum  persecuimus,  in 
loco  dissecto  ■ offert  albidam  texturam , quae  densitate 
fibrosa  jam  nudis  oculis  insignis  in  secando  _crepitat.  Ejus- 
modi tumoris  pressura  peculiaris  quidem  succus  elici  non 
potest,  sed  liquidum  quoddam  fluidum,  nonnunquam  san- 
guine paulum  rubefactum,  etsi  perraro  exprimitur.  Nota 
haec  insignis  teneatur;  ex  vegetationibus  enim,  quae  in 
cicatricibus  apparent  , vel  ex  tumoribus  verrucosis  cicatri- 
cum, quas  C.  Hawkins33)  vocat,  ubique  fere,  quemadmodum 
suo  loco  videbimus , peculiaris  quidam  succus  exprimi 
potest. 

Perscrutationibus  microscopicis  varii  cellularum  ac 
fibrarum  evolutionis  gradus  monstrantur.  Ac  primum  glo- 


32)  L.  c. 

33)  l. 

buli  plus  minusve  rotundati  observantur,  qui  magnitudinem 
0,05  millim.  francog.  assequi  possunt.  Quibus  globulis  nu- 
clei, aliaeque  parvae  moleculae  insuper  insitae  occurrunt. 
Deinde  cellulae  observatur  frequenti  numero,  quae  ad  unum 
quemlibet  diametrorum  suorum  spectantes,  proprietatem 
quandum  omnibus  his  tumoribus  celoidibus  cicatricum  com- 
munem significare  videntur.  Hae  quidem  cellulae,  quas 
Follin  34)  corporum  ellipticorum  nomine  notavit, 
circa  mediam  partem  convexam  speciem  non  praebent; 
immo  in  obtusam  quandam  rotunditatem  exeunt,  sub  fini- 
bus non  fibratae. 

Non  satis  vero  accurate  haec  corpora  elliptica  ubique 
considerari,  hoc  inde  explicandum  est,  quod  tenuis  eorum 
textura  in  lamina  vitrea  nimis  distenditur,  indeque  corpora 
fusiformia , quae  magis  jam  exsistunt , in  sese  convertunt 
oculos  spectantium.  Corpora  elliptica,  quae  in  fluido  liquido 
extortoque  |graviter  premendo  cummaxime  perspiciuntur,  la- 
titudine fere  sunt  0,02,  longitudine  0,06  millim.  francog. 
Circumlineationes  eorum  non  tam  expressae  sunt,  ut  facile 
distinguantur;  intus  nucleus  perspicitur,  nitore  suo  ab  iis, 
quae  circum  sunt,  satis  discrepans.  Aliud  elementum  jam, 
quod  his  tumoribus  invenitur,  corpora  sunt,  quae  jam  supra 
verbo  monuimus,  fusiformia.  Mediam  circa  partem  convexa 
sunt  et  sub  finibus  caudiculas  habent  satis  longas  ac  an- 
guineas. Neque  fibrae  tum  cellulosae  tum  elasticae  his  in 
tumoribus  desiderantur.  Ac  illae  quidem  fibrae  fasciculis 
conjunctae  perplexam  efficiunt  texturam.  Hae  vero  minus 
quidem  frequentes,  sed  voluminosiores  illis,  marginibus  et 
finibus  bene  distinctis,  sibimet  ipsae  involvuntur.  Quae 
fibrae  elasticae  in  alia  texturae  parte  parum  sub  oculos 
cadunt,  si  tamen  adhibito  acido  acetico  partes  circumja- 
centes pellucidae  fiunt,  fibrae  elasticae  clarius  cernuntur. 

Jam  ad  seriem  accedamus , qua  elementa  texturae  si- 
bimet adjunguntur.  Texturae  hujus  particulam  quancunque, 
ineunte  quidem  evolutione,  totam  fere  ex  corporibus  fusi- 
formibus constare  microscopio  utentibus  nobis  apparet.  Se- 
riore vero  evolutione,  perditis  jam  corporum  fusiformium 


34)  L.  c. 

nucleis,  texturam  illam  tanquam  fibrosam  esse,  ope  micros- 
copii  perspicitur.  Atque  hic  certe  adspectus  creberrimus 
est.  Remotiori  denique,  quam  antehac  statuimus,  tumoris 
initio  non  solum  fasciculi  fibrosi , decussatim  perplexi  sigil- 
latim  ae  bene  distincti  offeruntur  spectantibus,  sed  acidi 
acetici  usu  etiam  eo  pervenimus,  ut  fibras  elasticas  cerna- 
mus. Cellulae  et  corpora  elliptica  praecipue  inter  corpora 
fusiformia  et  in  liquido,  quod  supra  memoravimus,  fluido 
expresso  inveniuntur.  Tota  haec  textura  vasis  alitur,  neque 
plurimis  neque  idoneis,  quibus  vasculosa  species  tumori 
tribuatur.  Tumoris  hujus  superficies,  contecta  epidermide 
tenuiter  strata,  constat  ex  depressis  pavimentosis  cellulis, 
quae  tum  modo  ope  microscopii  cernuntur,  si  totam  parti- 
culam , antequam  perscrutemur , maceramus.  Secundum 
Wutzer  35)  et  Bendz  36),  qui  tamen  perscrutationes  non  tam 
diligenter  et  frequenter  quam  Follin  37 ) instituisse  videntur, 
tumor  celoides  cicatricum  ex  numerosis  fibris,  quales  repe- 
riuntur  in  fibroidibus,  constat.  Fibrarum  numeri  et  copiae 
causa  Rokitansky  38)  tumorem  asserit  exsudatis  fibrosis. 

Diagnosim  t.  celoidis  cicatricum,  quum  omni  fere 
in  re  t.  c.  spontanei  congruat,  perpaucis  supplevisse  sufficit. 
Ac  primum  t,  celoides  c.  a cancro  distinguendus  est.  Notae 
charactericae , quas  in  t.  celoide  spontaneo  describendo  at- 
tulimus, eaedem  hic  manent,  nisi  quod  exulceratio  paucis 
illustretur  necesse  est.  Quae  quum  illibi  desiderata  sit,  hic 
apparet,  Ilaec  enim  exulceratio  t.  celoidis  c.  per  se  ipsa 
satis  certa  ac  idonea  est,  qua  ulceris  cancrosi  discrimen 
notetur. 

Tuberculorum  syphiliticorum  cutaneorum, 
cornus  cutanei  exorientis  et  calli  cutanei  diagnosis, 
eadem  ac  in  t.  c.  spontaneo , non  amplius  commemoratu 
digna  est. 

Tumor  celoides  cicatricum,  quippe  qui  cum  cicatrice 
minus  similitudinis  habeat,  quam  spontaneus,  non  facile  cum 


35)  L.  c. 

36)  Oppenheima  Zeitschnft.  Band  XVIII.  pag.  343. 

37)  L.  c. 

38)  L.  c. 

illa  commutetur.  Quod  discrimen  quo  magis  exstet,  id 
quoque  monendum  videtur,  quod  t.  c.  c.  longiori  demum 
tempore  post  cicatrisationem  confectam  in  cicatrice  surgere 
solet. 

Aetiologia.  Causae,  quibus  tumor  c.  c.  originem 
debet,  non  secus  atque  in  tumore  celo  i de  spontaneo  obti- 
net, valde  in  obscuro  sunt.  Qui  enim  fiat,  ut  in  cicatrice 
ex  laesione  qualibet  orta  in  aliis  hominibus  tumor  qui 
quaeritur  appareat,  in  aliis  non  appareat;  ut  in  his  homi- 
nibus cicatrices  repertae  omnes  simul  tumores  ostentent,  in 
illis  unus  tantum  tumor  ex  compluribus  cicatricibus  oriatur? 
Mota  hic  quaestio  absolvi  posse  videtur,  si  hominibus,  qui 
tumore  laborant,  dyscrasiam  inesse  sumitur.  Quae  sententia 
quum  eo  firmetur,  quod  tumor  c.  c.  tum  post  factas  exstir- 
pationes crebro  resurgit,  tum  in  nonnullis  hominibus  ex 
omnibus  fere  cicatricibus  exoritur,  eo  tamen  debilitari  vi- 
detur, quod  tumor  ille  et  post 'factam  exstirpationem  non- 
nunquam  resurgit  et  quod  in  uno  eodemque  homine  ex 
aliis  cicatricibus  tumores  oriuntur,  ex  aliis  non  oriuntur. 
Fortasse  vero  controversia  haec  dirimitur,  si  minorem  gra- 
dum sumimus  dyscrasiae,  quippe  quae  in  uno  ejusmodi  tu- 
more gignendo  confecta  effecerit , ut  post  exstirpationem 
tumor  c.  c.  non  resurgeret.  Huc  etiam  Itzigsohn  39)  et  viri 
docti  in  ephemeride  „ Gazette  des  hopitaux 40)  “ adeundi 
sententiae,  quas  supra  laudavimus,  videntur  quadrare.  Ni- 
mirum illae  collustrantur  hac  conjectura.  Quae  conjectura 
rectane,  qualisque  dyscrasia  sit  quae  quaeritur,  cui  denique 
quae  proprietas  sit  tribuenda,  num  intercedat  tandem  inter 
hanc  et  t.  c.  spontanei  dyscrasiam  aliqua  similitudo,  necne; 
haec,  inquam,  quaerentibus  nobis  ex  progressa  demum 
scientia  observationihusque  repetitis  aliquid  redundabit  lucis. 

Nos  quidem  contenti  sumus,  casus  observatos,  quate- 
nus licebat,  adiisse.  Quorum  collocatione  apposita  haec  fere 
efficiuntur. 


39)  L.  c.  x 

40)  L.  c. 

Tumor  c.  c.  in  cicatricibus  ex  varii  generis  laesione 
ortis  apparere  solet.  Qualis  saepissime  in  cicatricibus  cer- 
nitur ex  flagellando  relictis,  deinde  in  cicatricibus  quae  vul- 
neribus combustione  ortis  debentur.  Neque  in  cicatricibus, 
ferri  candentis  usu  excitis,  inexauditum  est  tumorem  appa- 
ruisse; siquidem  fides  non  abjudicanda  videtur  iis,  qui 
hanc  rem  de  incolis  quibusdam  Bengaliae  testantur,  quibus 
ferrum  illud  impositum  sit  in  regione  lienis,  ne  hoc  organon 
pituita  obduceretur  (?).  Porro  tumor  c.  c.  nascitur,  quando 
cicatrices  ex  vulneribus  sclopetariis  originem  ducunt,  vel 
quando  emplastri  vesicatorii  remedio,  praesertim  cum  locus 
illo  emplastro  affectus  tarde  consanescit,  adscribuntur ; tum 
quando  cicatrices  ex  variolis  praegressis  confluentes  resi- 
dent. In  cicatricibus  denique  apparentibus  ex  vulneribus 
scissis,  quamvis  raro,  in  illis  postremo  cicatricibus,  qui  ad- 
hibito emplastro  tartari  stibiati  oriuntur,  in  iisque,'  qui  ex 
fonticulis  relinquuntur,  tumor  surgere  solet.  Hos  omnis 
casus  obtinere  tabula  affixa  IIa  demonstratum  est. 

De  causis  occasionalibus  ad  hos  tumores  c.  e,  gignen- 
dos efficacibus,  omnino  nil  certi  afferre  possumus.  Neque 
enim  ea  sententia,  qua  tumor  hic  in  cicatricibus  perpetuis 
vestium  irritationibus  obnoxiis,  oriri  dicitur,  ad  liquidum 
explorata  est.  De  aetate  quoque  et  sexu  hominum,  quibus 
tumor  hic  reperiatur,  ut  certi  aliquid  afferamus,  observa- 
tionibus destituimur.  Nam  et  quavis  aetate  et  utroque  in 
sexu  tumores  hi  pari  modo  frequentes  inveniuntur;  nisi 
forte  sexui  muliebri  cicatrices  majusculas  omnino  raras  esse 
commemoremus.  Hereditate  vero  morbus  non  propagatur; 
de  constitutionibus  postremo  hoc  notabile  est,  quod  natura 
atque  indoles  lymphatica  imprimis  ad  hos  tumores  inclinat. 

Prognosis  hic  quoque  anceps  est;  etiamsi  enim 
exulceratio  cancrosa  non  timenda  est,  decursus  tamen  morbi 
diuturnus  fieri  potest.  In  universum  autem,  quum  dolores 
hos  tumores  comitantes  non  tam  crucient  aegrotum,  quam 
qui  in  t.  c.  spontaneo  sentiuntur,  neque  semel  tantum  ex- 
stirpatio ad  prosperum  eventum  adducta  sit,  prognosim 
hujus  tumoris  meliorem  esse  quam  sponlanei  contendi  po- 
test. Exulceratio  tumoris  curae  ubique  fere  cedit;  casus 
vero  quibus  mortem  febri  hectica  consecutam  esse  constat, 
tam  rari  reperiuntur,  vix  ut  consideratione  digni  videantur. 

Cura.  Dyscrasiam  quamvis  ignota  natura  et  indole 
subesse  negare  non  possumus.  Ad  sanguinis  igitur  crasim 
mutandam  varia  remedia  antidyscrasica  et  decocta  adhibita 
voluerunt.  Sed  frustra;  tractatio  haec  quum  nullius  mo- 
menti fuisset  jure  deserta,  cum  alia  permutata  est.  Morbus 
sub  forma  tumoris  exstrinsecus  apparet,  quare  via  et  ratio 
chirurgica  praeoptanda  videbatur;  neque  id  falso,  siquidem 
saepenumero  auxilium  inde  provenit. 

Remediorum  chirurgicorum  tria  potissimum  examinen- 
tur: compressio,  cauterisatio,  excisio. 

Primi  remediorum  generis  adhibendi  auctores  multi 
exsistunt.  Ac  profecto  quidem  compressio,  quando  aequa- 
biliter neque  cum  importunitate  usurpari  potest , praesertim 
ad  sanandos  homines  cultrorum  timentis  nunquam  omittenda 
est.  Blandin41)  etiam  propria  quaedam  compressoria  invenit. 

Neque  secundum  genus  cauterisationis  desunt  qui 
adsciscendum  commendent  ac  tueantur.  Quod  sane  reme- 
dium, ubi  locus  sanandus  cultro  non  nisi  difficile  et  moleste 
attingi  potest,  praestantissimum  habeatur.  Remediorum  cau- 
sticorum varia  sunt  adhibita.  Imprimis  zincum  chloratum  a 
nonnullis  libenter  acquiritur.  Cui  remedio  id  quidem  incom- 
modi inest,  quod  solum  per  se  adhibitum,  facile  diffluens, 
partis  circumjacentis  laedit.  Si  tamen  pastae  a Canquoin 
inventae  formam  huic  remedio  accomodare  velis,  haud  dubie 
evitaveris  vitium  illud  a Follin42)  animadversum.  Aliud 
remedium,  a Velpeau  potissimum  assumtum  bonitateque  se- 
mel atque  iterum  probata,  semimollis  est  pasta  ex  acido 
sulphurico  concentrato  et  croco  composita.  Quae  pasta  id 
commodi  habet,  quod  et  fines  ejus  efficacitatis  satis  accu- 
rate circumscripti  sunt  et  quod  tumori  crustam  inducit, 
sub  qua  cicatrisatio  plerumque  prospere  succedit. 

Optimum  remedium  chirurgicum  per  excisionem  fit. 
Tumore  duabus  incisionibus  ellipticis  circumciso,  et  ita  qui- 
dem, ut  etiam  sanae  cutis  adjacentis  aliquid  insuper  exci- 
deretur, vulnus  sutura  nodosa  vel  cicumvoluta  conjungere 
-tempus  est. 


41)  Gazette  medicale  de  Paris  1842.  pag.  221. 

42)  L.  c. 

Si  tumor  c.  c.  exulceratus  jam  et  curae  nou  cedens  in 
aliqua  extremitate  invenitur,  ita  ut  mors  febri  hectica  con- 
secutura videatur,  ipsa  quoque  illius  extremitatis  amputatio 
indicata  est. 

Quoniam  vero  et  post  compressionem  adhibitam  et 
post  cauterisationem  excisionemque  non  latuit  tumorem  re- 
surgere, placuit  nonnullis  scriptoribus,  ut  tria  illa  medendi 
genera  in  unum  conjungerentur.  Quae  conjunctio  ita  fit, 
primum  ut  tumor  excidatur,  deinde  cauterisetur  ad  delendas 
partis  tumoris  fortasse  relictas,  tum  demum,  cicatri satione 
quam  celerrime  adducta  et  adjuvata,  cicatrix  comprimatur. 
Verumenimvero  adhibita  et  hac  ratione  sanandi  complicita, 
quam  Blandin  43)  potissimum  commendavit  , dolendum  est 
accidisse,  ut  tumores  renascerentur. 

Hucusque  postquam  t.  celoides  tum  spontaneos  tum 
cicatricum  sigillatim  disserui,  jam  reliquum  est,  ut  inter 
utrosque  comparationem  instituam. 

Ac  supra  quidem  commemoravimus , nomine  tumore 
celoide,  quem  ego  dixi  spontaneum,  tumores  tantum  in  sana 
cute  exortas,  initio  scriptores  veluti  Alibert,  Fuchs,  Struve, 
Cazenave,  Coi.ey  significare  solitos  esse.  Item  alios  veluti 
Rayer,  Velpeau  tantum  afuisse  vidimus,  ut  in  notione  semel 
statuta  acquiescerent,  ut  descriptos  nobis  tumores  et  in  sana 
cute  et  in  cicatricibus  surgentis  voce  celoide  appellarent, 
utraque  tumoris  genera  eadem  esse  arbitrati.  Quae  cum 
ita  sint,  oritur  jam  quaestio,  utrorum  potissimum  virorum 
causam  agere  debeam.  At  equidem  hanc  sententiam  tule- 
rim, tumores  illos  quamquam  magna  utrisque  conveniat 
similitudo,  tamen  alia  in  re  tantum  discrepare,  vix  ut  eosdem 
eos  esse  dixeris.  Sintne  fortasse  utrique  tumores  ut  duae 
species  uni  generi  subsumendi,  id  nisi  repetitis  perscrutatio- 
nibus microscopicis  disceptari  nequit.  Ac.  similis  quidem, 
quam  utrique  tumores  praebent,  speciei  rationem  si  habe- 
mus, deinde  si  originem  utrisque  convenientem,  dolores  tum 
pruritumque,  processus  cancrosos  illis  communis,  phaenoma 
comitantia  denique,  decursumque  chronicum  consideramus, 
facile  adducamur,  ut  assentiamus  Rayer,  Velpeau  aliisque 
viris  doctis  utrosque  tumores  eosdem  esse  statuentibus. 


43)  L.  c. 

Non  minus  tamen  sententia  Alibert,  Fucus  aliorumque, 
qui  a partibus  eorum  stant,  ponderanda  ac  dignanda  erit. 
Ac  prae  ceteris  quidem  id  discriminis  utroque  in  tumore 
inesse  vidimus,  quod  alter  in  sane  cute,  alter  unice  in  cica- 
tricibus apparet.  Deinde  quum  cicatricem  propria  textura 
fibrosa  conspicuam  esse  constet,  consequi  videtur,  locum 
originis  alteri  tumori  alterum  esse.  Quare  conjicere  liceat, 
characterem  pathologico  - anatomicum  in  utrisque  tumoribus 
distare. 

Sed  meminerimus,  t.  c.  spontaneum  in  sterni  parte  su- 
periori, in  extremitatum  partibus  extensoriis,  iis  igitur  locis 
inveniri  solere,  ubi  textura  fibrosa  praevalet;  nonne  hinc 
fortasse  similitudo  quaedam  utrumque  inter  tumorem  inter- 
cedens petenda  videatur?  Quid  enim  obstet,  quin  textura 
illa  fibrosa  et  in  cicatricibus  et  in  locis,  ubi  t.  c.  spontaneus 
apparet,  eadem  sit?  Quoniam  autem  in  mera  conjectura 
versamur,  cavendum  est,  ne  quid  temerius  concludamus. 
Utut  se  res  habet,  nobis  quidem  sufficit  movisse  hanc 
quaestionem , quam  diligentibus  demum  perscrutationibus 
microscopicis  hac  de  re  institutis  absolvere  licebit. 

Quod  inter  t.  c.  spontaneum  et  tumorem  c.  c.  interesse 
statuendum  videbatur,  alterum  in  sana  cute,  alterum  in  ci- 
catrice apparere,  noli  ita  intelligere  quasi  omnino  resolutum 
sit  vinculum , quo  utrumque  tumoris  genus  colligetur  ac 
connectatur.  Quid  enim  ? quod  observatum  est  semel  acci- 
disse, ut  t.  c.  spontaneus  in  mamma  feminae  cujusdam  ex 
levi  vulnere  oriretur.  Sumamusne  igitur  t.  celoidem  spon- 
taneum ex  vulnere  ipso,  nondum  ad  cicatricem  perducto 
excrevisse?  An  ponamus  ex  cicatrice  demum,  qua  vulnus 
obductum  fuisset,  tumorem  surrexisse,  celoidem  utique  cica- 
tricum? Equidem,  quum  cicatrix  hujus  levis  vulnerationis 
verosimiliter  linearis  habenda  esse  videatur,  t.  celoides  vero 
ampliorem  locum  occupet,  jam  tumorem  illum  cum  e ci- 
catrice, tum  e textura  fibrosa,  in  superiori  sterni  parte  cir- 
cum cicatricem  sita  originem  duxisse  dijudicaverim.  Ob- 
servato igitur  casu,  quo  tumoris  celoidis  origo  e textura 
et  cicatricosa  et  fibrosa  normali  petenda  est,  utrosque  tu- 
mores arcte  cohaerere  statuitur. 

Eundem  ad  connexum  referri  potest,  quod  Bendz44) 
observavit,  in  cicatrice  quam  levissima,  emplastrique  vesi- 
catorii  usu  relicta  celoidem  surrexisse.  Qui  tumor  secun- 
dum originem  suam  celoidibus  cicatricum  adnumeratus  est. 

Alia  ut  signa  distinguendi  causa  afferantur,  memora- 
bile est,  quod  nulladum  exstirpatio  satis  idonea  fide  statui 
potest,  tumore  c.  spontaneo  non  resurgente.  Quodsi  in  t. 
celoTde  cicatricum  semel  atque  iterum  contrarium  evenisse 
constat  , nonne  expansio  texturae  cicatricosae  fibrosaeque 
normalis,  ex  qua  textura  tumores  surgere  solent,  ut  causa 
advocari  posse  videatur,  unde  discrimen  illud  deducatur? 
In  cicatrice  enim  textura  fibrosa  localis  est,  quae  tota  si 
amovetur,  tumorem  c.  c,  deficiente  jam  loco,  quo  oriri  solet, 
non  potest  resurgere.  In  celoTde  spontaneo  autem  textura 
fibrosa  per  majores  corporis  partis  extensa  est,  quam  ob 
rem,  facta  exstirpatione,  texturae  illius  satis  relinquitur,  ut 
fundamen  quasi  fiat  recentis  tumoris.  Ne  jam  illud  com- 
memorem, quod  post  exstirpationem  tumoris  textura  cica- 
tricosa renascens  tumori  celoidi  spontaneo  denuo  locum 
dare  potest  , unde  ille  oriatur.  Quum  tamen  etiam  post  t. 
celoTdis  c.  exstirpationem  textura  fibrosa  resurgat,  quomodo 
tandem  fit,  ut  non  similiter,  atque  in  t.  c.  spontaneo  obtinet, 
ex  hac  textura  recens  tumor  nascatur?  Haec  nobis  quae- 
rentibus ad  dyscrasiam,  illud  quidem  satis  incertum  perfu- 
gium recipiendum  est.  Nempe  quod  suo  loco  vidimus,  ex- 
stirpatione facta  dyscrasiam  nondum  evanuisse,  et  hic  tepen- 
dum erit.  Neque  enim  aliunde  nisi  ex  hac  ipsa  dvscrasia 
offundatur  aliquid  lucis  in  eos  casus,  perpaucos  quidem,  ubi 
t.  c.  spontaneus  non  in  fibrosis  corporis  locis,  sed  alibi  ut 
in  genis  apparet,  quemadmodum  ex  historia  morbi  nobis 
commemorata  intelligetur. 

Num  vero  t.  c.  spontaneus  et  t.  c.  cicatricum  unum  sit, 
an  duo  varia  tumorum  genera,  eam  jam  litem,  uti  diximus, 
crebris  demum  hoc  de  morbo  observationibus,  perfectiori 
dyscrasiarum  scientia  microscopicisque  de  utroque  tumore 
perscrutationibus  repetitis  exspectare  licet  diremtum  iri. 


44)  l.  »•. 

Pars  III. 

De  tumoribus  verrucosis  cicatricum  quos  no- 
minat Hawkins  et  Macpherson . 

sUain  superest,  ut  transeamus  ad  describendos  tumo- 
res, quibus  verrucosis  cicatricum  nomen  imposuit  Hawkins45). 
Qua  in  descriptione  ita  versaturi  sumus,  ut  tumorum  genus 
non  confundendum  cum  tumoribus  celoulibus  neque  spon- 
taneis neque  cicatricum  quaeri  ostendamus. 

Tumores  hi,  quos  ut  t.  verrucosos  cicatricum  Hawkins 
et  Macpherson  primi  disseruerunt,  posthac  sub  titulo  tumo- 
rum cancroidum  apud  Follin  46)  in  quaestionem  venerunt. 
Ac  prioris  quidem  nominis  tumoris  v.  c.  sors  iniqua  est,  si- 
quidem textura  verruciformis , illo  tumore  promissa,  non 
praestatur,  iinmo  omnino  abest.  Quare  alterum  cancroidum 
nomen  a Follin  tumori  assignatum,  non  quo  cancri  pro- 
cessus attingerentur,  sed  ut  minor  malignitatis  gradus  nota- 
retur,  aliquis  forsitan  maluerit.  Cui  sane  non  dubitarem 
assentire,  nisi  tum  tumorem  cancroTdem  et  tumorem  celoi- 
dem  ab  Alibert  hoc  titulo  inscriptum  confundere  periclita- 
remur. Hujus  commutationis  evitandae  caysa  equidem  ve- 
tustius illud  alterum  nomen  retineri  malim;  modo  ne  cogi- 
tetur de  textura  verruciformi , quacum  tumori  huic  verru- 
coso cicatricum  nihil  esse  supra  monuimus. 

Symp  tom  at  a hujus  tumoris  Hawkins  ita  enu- 
merat ac  disponit,  ut  tris  gradus  evolutionis  tumori  vindi- 
cet, Macpherson  contra,  tertio  horum  bipartito,  omnino 
quatuor  gradus  quaerendos  esse  statuit.  Verumtamen  et 
ego  talem  distributionem  a consilio  institutoque  meo  alienam 
esse  crediderim,  neque  alius  quisquam  illos  vv.  dd.  huic  tu- 
mori immiscendis  nonnullis,  quae  non  nisi  l.  celoidi  cica- 
tricum propria  sunt,  ad  eam  conformandam  pervenisse  in- 
fitiabitur. 


45)  L.  c. 
4G)  I,.  c. 


/ 


38 


In  cicatrice,  unde  tumor  surrecturus  est,  una  vel  plures 
eminentiae  parvae  apparent,  paulo  post  fluidum  quoddam 
puri  simillimum  secernentes  in  superficieque  sua  exulcerari 
incipientes.  Secretum  illud  fluidum,  quod  brevi  siccum  fit, 
tumori  fuscam  crustam  inducit.  Quae  crusta  si  removetur 
sive  sponte  sive  cataplasmate,  aperta  ulceris  superficies  tam 
insignem  adspectum  praebet,  aegre  ut  commutationi  locus 
sit.  Species  vero  hujus  superficiei,  quasi  setis  non  crassi- 
usculis  et  parvis  opertae,  magno  numero  papillarum  efficitur, 
quae  aeque  inter  se  .distantes  plerumque  sub  finibus  suis 
solutis  cuneatim  tumuerunt  , interdum  vero  in  formam  cu- 
spidis exeunt.  Hae  excrescentiae  papilliformes  a se  invicem 
spiculo  aliquo  separari  possunt.  Non  coalitae  illae  quidem, 
intervallis  tamen  massam  continent  smegmati  praeputiali 
conformem  conjungentemque  se  cum  illa  massa,  quae  puri 
simillima  a superficie  hujus  ulceris  secernitur.  Hoc  ad  sta- 
dium morbi  si  pervenerunt  aegroti,  dolores  primum  quidem 
levis,  deinde  autem  vehementiores  sentire  incipiunt.  Simul 
vero  fit,  ut  fluidum  cujus  jam  supra  mentionem  fecimus, 
plane  in  pus  mutatum,  majore  etiam  copia,  secernatur.  Quod- 
si  apertum  hujusmodi  ulcus  adest,  in  partibus  ejus  adjacen- 
tibus excrescentiae  apparent,  similes  illis,  quae  initio  in  ci- 
catrice ortae  sunt  eodemque  decursu.  Itaque  parvis  non- 
nullis ulceribus  ortis , quae  paulatim  secum  conjunguntur, 
majus  jam  efficitur  ulcus,  latitudine  quidem  magis  magisque 
crescens , altitudine  autem  non  superans  cutem. 

DecurSUS  hujus  morbi  chronicus,  eocitUS  ho- 
rum tumorum  v.  c.  malignior  est,  quam  tumoris  celoidis. 
Degeneratis  enim  his  cicatricibus  initio  non  exstirpatis,  ulcus 
gignitur,  quod  ex  cicatrice  in  sanam  cutem  sese  extendens 
magnamque  puris  copiam  perpetuo  secernens  efficit,  ut  mors 
febri  hectica  consequatur. 

Signa  anatomica.  Hi  tumores,  initio  sub 
forma  marisci  cicatricem  occupantes  secundum  perscruta- 
tiones ab  uno  Follin  institutas  e duobus  stratis  constant. 
Inferius  textura  fibrosa  compositum  est,  quae  conjuncta  cum 
vasis  frequentibus  papillas  informat  supra  memoratas.  Su- 
perius stratum  epithelio  pavimentoso  acervato  efficitur.  Ea- 
dem igitur  elementa,  quibus  normalis  cutis  formatur,  hic 
recurrunt.  Commemoratu  denique  dignum  est,  particulam 

quancunque  hujus  texturae  a tumoris  celoidis  cicatricum  eo 
differre,  quod  acido  acetico  macerata  non  mutatur. 

De  diftgnOSl , quoniam  proprius  hujus  morbi  ad- 
spectus  commutationem  non  admittit , non  amplius  disse- 
rendum est.  Id  tantum  monuerim , plurimam  huic  tumori 
cum  cancro  epitheliali  similitudinem  esse.  Quanquam  quod 
inter  utrumque  exstat  discrimen  jam  primum  obtuentibus 
nobis  sub  oculos  cadit.  Quod  vero  conjicere  licet,  tumorem 
hunc  eundem  ac  cancrum  epithelialem  in  textura  cicatricosa 
esse,  id  fortasse  futuris  disquisitionibus  probabitur. 

Aetiologia . Haec  degeneratio  cicatricum  multo 
etiam  rarior  tumoris  celoidis,  perpaucis  casibus,  quos  qua- 
tenus aditus  patebat  collegimus,  observata  est. 

Tumores  v.  c.  praecipue  in  cicatricibus,  quae  vulneribus 
combustione  factis  flagellandoque  relictae  erant,  provectiori 
demum  aetate  oriri,  ex  observationibus  statuere  liceat,  quae 
adhuc  innotuerunt.  Simul  vero,  quanquam  hi  tumores  exul- 
cerationem semel  adepti  curae  nunquam  fere  cedunt,  potius 
exstirpatione  facta  ubique  renascuntur  (quae  sane  pertinacia 
non  nisi  in  cancro  morbo  invenitur),  ex  elementis  tamen 
horum  tumorum  formatoribus,  ex  propria  deinde  quam  can- 
cro affecti  homines  praebent  specie,  hic  desiderata,  ex  vi- 
cinarum denique  glandularum  lymphaticarum  tumcfactione 
hos  tumores  deficienti,  luce  clarius  apparet  morbum  can- 
crosum  hic  non  adesse. 

Hawkins  et  Macpherson  morbum  malignum  localem  hic 
quaerendum  esse  profitentur.  Quo  morbo  utrum  proprium 
genus  exulcerationis  localis,  pertinacia  insignis,  an  exulce- 
ratio cum  dyscrasia  conjuncta  intelligenda  sit,  illi  scriptores 
in  medio  relinquunt.  Mihi  quidem  hanc  exulcerationem  pro- 
pria sanguinis  mutatione  i.  e.  dyscrasia  eo  adduci,  ut  om- 
nibus remediis  adhibitis,  quibus  exulcerationes  alias  amo- 
ventur, resistat,  ad  veritatem  proxime  accedere  videtur. 

Prognosis.  Tumores  verrucosi  cicatricum  plus 
habent  periculi  quam  t,  celoides  et  spontaneus  et  cicatri- 
cum. Si  enim  tumor  ante  ipsum  exulcerationis  initium  ex- 
stirpatur, plerumque  sanatur.  Sin  autem  aperto  ulcere  de- 
mum exstirpatio  lit , quum  jam  brevi  post  hoc  ipso  loco 
exulceratio  denuo  exoriatur  magis  magisque  crescens,  mors 
febri  hectica  excitari  solet.  Raro  admodum  tum  quoque, 
praesertim  sanae  texturae  satis  idonea  copia  simul  exstir- 
pata, sanatio  contigisse  dicitur. 

Cum  persimplex  est.  Interna  remedia,  compressio, 
quaeque  alia  similibus  morbis  adhibebantur,  nihil  conduxe- 
runt. Remedia  caustica  vero  non  nisi  delenda  textura  ad- 
jacenti majus  etiam  ulcus  effecerunt,  minime  ad  sanationem 
tendens,  immo  crescens.  Unicum  remedium,  unde  auxilium 
exspectare  licet,  exstirpatio  est  per  incisiones  ellipticas 
lacta.  Quae  quo  prius  et  perfectior  adhibetur,  tanto  plus 
sanationis  spei.  Quo  serius  autem  exstirpatio  lit,  quoque 
plus  ulceris  relinquitur,  eo  minus  evitari  potest  tumoris 
reditus. 

Iis,  quae  hucusque  commentati  sumus,  patet,  tumores 

verrucosos  a cicatricum  celoTdibus  et  spontaneis  et  cicatri- 
cum diversissimos  esse,  ideoque  commutationibus  illis,  quibus 
nonnulli  scriptores  peccaverunt,  locum  non  dari. 


Historia  morbi. 

f Exponitur  , quemadmodum,  femina  quaedam 
tumore  celoide  spontaneo  laboraverit.J 

A.  d.  IX.  Id.  Februar.  an.  MDCCCXXXVIII  factum  est, 
ut  Margaretha  Klas,  unetviginti  annos  nata  Holthusiae,  con- 
stitutione lymphatica,  temperamento  sanguineo,  e dextra 
gena  tumore  laborans  in  clinicen  chirurgicam  Marburgensem 
reciperetur. 

De  morbis,  quibus  prima  pueritia  affecta  fuisset,  non 
habuit  illa  certum  aliquid  referre,  nisi  quod  sexto  aetatis 
anno  urticaria,  octavo  rubeolis  laborasse  se  meminit  nono- 
que  (1826)  tumefactionem  in  genu  exstitisse,  quae  vehe- 
mentibus doloribus  conjuncta  post  triennium  demum,  cura 
interna  externaque  adhibita,  consanuisset.  Qua  sanitate  ad 
decimum  quintum  fere  annum  fructa,  quum  Wetlariae  mi- 
nistrandi partis  suscepisset  (1832),  labores  jam  subiit,  qui 
cum  tempestatis  calamitatibus  conjuncti  infirmo  corpori  tanto- 
pere nocuerunt,  ut  quod  tum  primum  apparuit  menstruum  irre- 
gulare fieret  et  cum  per  dimidium  annum  impeditum  jacuisset, 
internis  demum  remediis  restitutum,  per  sesquiannum  inde 
quarta  quaque  hebdomade  proveniret,  Dein  puella  Franco- 
furtum  ad  Moenum  profecta  est,  ubi  pacta  ministerium  primo 
jam  mense  typho,  cujus  crisis  acuta  hydroa  fuisse  videtur, 
correpta,  per  unetviginti  hebdomades  lectum  custodiit.  Ali- 
quam diu  deinde  valetudine  satis  bona  fructa , dimidio  anno 
postquam  typhus  discessit  implicita  est  Ophthalmia.  Qua 
sanata  post  quatuordecim  jam  dies  in  gena  sinistra  tume- 
factio  rubro  colore  nitens,  contactui  durum  se  praebens  ve- 
hementibusque  doloribus  lancinantibus  apparuit.  Nocte,  quae 

proxime  insecuta  est,  aegrota,  quum  propter  dolorum  vehe- 
mentiam genaeque  uredinem  somno  excussa  se  fricuisset, 
effecit,  ut  nonnullae  vesiculae  aperirentur.  Quae  vesiculae 
liquidum  quoddam  fluidum  exanierunt  partis  adjacentis  cor- 
rodens. Pulvillus  herbarius,  quem  medicus  quidam  advo- 
catus imponi  jusserat,  ad  salutis  restitutionem  nihil  profecit. 
Itaque  aegrota  diebus  octo  praeteritis  in  nosocomium  Fran- 
cofurtanum  recepta,  non  herbis  illis  siccis,  sed  cataplasmatis 
emollientibus  tractabatur.  Quod  sane  remedium  cum  cura 
interna  conjunctum  salubrioris  momenti  fuisse  videtur;  si- 
quidem perfecta  sanatio  dicitur  contigisse.  Enimvero  hebdo- 
madibus sex  praeterlapsis  idem  malum  resurrexit,  quare 
qui  nosocomio  illi  praefuit  medicus  tumorem  exstirpare 
constituit;  quae  exstirpatio  tribus  mensibus  post  morbi  re- 
ditum facta  est.  Quamquam  ortum  hinc  vulnus  brevi  plane 
sanatum  est,  malum  tamen  interjectis  hebdomadibus  quatuor 
rursus  apparuit. 

Dolendum  est,  quod  exstirpationem  illam  aegrota  eo- 
dem dic  subiit,  quo  menstruum  proveniebat;  hoc  enim 
repente  suppresso,  vehementes  pectoris  dolores  oriri  coepe- 
runt ac  phthisica  phaenomena,  quae  tamen  lactis  usu  syste- 
matico  aliisque  remediis  revanucrunt.  Tumor  tum  rubido 
pulvere  (cosmico  ut  videtur)  tractabatur,  unde  nihil  effectum 
est,  nisi  ut  cresceret.  Simul  vero  accidit,  ut  puella  tumore 
laborans  e fenestra  tertiae  contignationis  in  hortum  deci- 
deret eoque  luxationem  unius  pedis  contraheret.  Quae  qui- 
dem luxatio  conjunctaque  symptomata  spastica  et  pectoris 
dolores  curae  rei  convenienter  adhibitae  paulo  post  cesse- 
runt; deinde  autem  duobus  mensibus  exactis  aegrota  dicitur 
correpta  Osse  pneumonia  tam  vehementi,  ut  sanguis  non 
tantum  expectoratione.  sed  etiam  vomitu  mitteretur.  Quare 
opus  ei  videbatur  medico,  qui  per  octo  hebdomades  morbum 
curabat. 

Pneumonia  deinde  praeterita,  puella  nisi  tumore  genae 
menstruoque  desiderato  nulla  molestia  gravabatur,  praeter- 
quam quod,  quo  tempore  menstruum  exspectabatur,  spasmi 
abdominales  oriebantur,  dies  tris  quatuorve  perseverantes. 
Atque  hoc  quidem  Giessae  accidit,  quam  in  urbem  puella 
mense  Septembri  (1837)  se  contulerat.  Aptis  remediis  licet 
menses  rursus  provenissent  spasticaque  simul  phaenomena 

evanuissent,  genae  tumor  tamen  causa  fuit,  unde  dolores 
denuo  excitarentur  vchementissimi  contactuque  vel  levissimo 
aucti.  Quae  advocabantur  remedia  tumori  imposita:  zinci 
muriatici  pasta,  ejusdem  salis  solutio,  pastae  illius  denique 
usus  iteratus  tantum  aberant,  ut  morbum  illum  amoverent, 
ut  dolores  gravissimos  cum  sanguinis  in  capite  congestio- 
nibus et  epistaxi  conjunctos  efficerent.  Neque  enim  ulla 
erat  spes  sanandi  tumoris,  qui  e loco,  cui  remedium  cau- 
sticum adhibitum  erat,  in  omnis  inde  partis  chelarum  instar 
porrigebatur.  Aegrota  igitur  reliquit  clinicen  Giessensem, 
M a rb  u rgum  pr ofe c tu r a . 

Inspectione  ibi  instituta  haec  fere  sequuntur:  Quatuor 

lineas  remotus  ab  helicis  cum  lobulo  auris  conjunctione 
tumor  latitudine  trium  linearum  exorditur.  Qui  decursu 
quinque  linearum  deorsus  ac  protenus  vergentium  sub  an- 
gulo acuto  in  duo  brachia  discedit.  Horum  unum  idque 
ulterius  a maxillae  inferioris  ramo  adscendenti  aeque  distans 
unius  pollicis  longitudine  ita  decurrit,  ut  in  cuspidem  exeat. 
Hoc  in  brachio,  cujus  partes  adjacentes  lividae  sunt,  non- 
nullae tenues  venae  varicosae  cernuntur.  Alterum  brachium 
ab  illo  sejungitur  protenus  et  deorsus  unum  pollicem  recta 
via  decurrens  indeque  linea  tortuosa  ad  sinistram  usque 
menti  partem  descendendo  patens.  Ulterius  hujus  brachii 
confinium  item  lividum  citeriorque  margo  tectus  est  crusta, 
quam  non  possumus  quin  e pastae  a Canquoin  dictae  usu 
ortam  esse  habeamus.  Quod  brachium , si  inferioris  ossis 
zygomatici  marginis  altitudinem  aequavit,  protenus  exten- 
ditur ad  nasum  versus,  acutum  angulum  efficiens,  latitudi- 
neque quinque  linearum  sinistram  genae  partem  attingens. 
Inde  jam  eadem  altitudine  ac  prius  brachium  exit.  In  me- 
dio fere  margine  citeriore  parva  crusta  superficialis  con- 
spicua est  usque  ad  nasi  alam  patens;  ubi  in  tumorem  mag- 
nitudine lentis  exit.  Brachium  primo  nobis  descriptum  locus 
indicavit,  quo  Francofurti  excisio  tentabatur;  ceterum  locus 
hic  ab  altero  brachio,  quod  facta  demum  exstirpatione  pro- 
tenus porrigi  vidimus,  nihil  differt. 

Anamnesis  supplendae  causa  addatur,  aegrotae  huic 
sorores  fratresque  esse  numero  septem,  qui  omnes  bona 
valetudine  fruuntur.  Mater  perpetuis  spasmis  stomachi  la- 

fcborat;  pater  ante  hos  duos  annos  phthisi  pulmonali  mor- 
tt  uus  est. 

Ex  iis  quae  de  symptomatis,  de  remediis  tumorum 
ifrustra  adhibitis,  de  tumoris  processibus  in  gena,  per  nasum 
iimentumqiie  recens  ortis  apparuerunt,  non  supersidere  potuit 
.dubitatio,  qui  hic  morbus  esset. 

Indicationes  nostrae  in  favendo  eliminationi  crustae  ac 
nmensibus  normalibus  restituendis  acquieverunt.  Chamomil- 
iilarum  fomenta , quibus  adhibitis  crustae  brevi  amovebantur, 
propter  cicatricis  denuo  ortae  nimiam  sensibilitatem  saepe- 
i numero  intermitti  necesse  fuit.  Porro  feminam  illam  jam  a 
i tenera  inde  aetate  scrophulis  laborasse  verisimile  esse  rati, 
decoctum  Pollini  adhibendum  praecepimus.  Quae  prima  ob- 
servavimus molimina  menstruationis  cum  symptomatis  he- 
patitidis acutissimae  doloribusque  acerrimis,  ab  hepate  ad 
wesicam  urinariam  pergentibus,  interdum  etiam  delirio  furi- 
bundo, apparuerunt.  Quae  phaenomena,  quamquam  anliphlo- 
,gosi  strenua,  hydrargyro  muriatico  dulci  unguentoque  hy- 
drargyri  cinerei  adhibito,  evanuerunt  simulque  menstruatio 
frequens  proveniebat,  tamen  hydrargyrosis  quatuordecim 
dies  perseverans  consecuta  est.  Quandocunque  posthac 
menstruum  apparuit,  phaenomena  illa  redierunt,  quamquam 
i minus  vehementia.  Sanguinis  enim  in  hepate  congestiones, 
quae  cum  tympanitide  et  ischuria  conjunctae  reperiebantur, 
remediis  irritabilitatem  sedantibus  catheterisque  applicationi 
cedebant.  Praeterea  perfecta  hysteria  spasmis,  risus  fletus- 
(jiie  vice  alternata  insignibus,  alta  melancholia,  lasciva  laeti- 
' t ia,  spasmis  tetanicis  hallucinationibusque  cernebatur. 

Historiam  hujus  morbi  ut  per  singulas  partis  exquisi- 
tius et  copiosius  hic  pertractemus  consilio  nostro  non  pos- 
t tulari  videtur.  Quare  sufficit  notasse  varia  remedia:  tarta- 
rrum  boraxalum,  aquam  amygdalarum  amararum  concentra- 
tam,  extractum  nucum  vomicarum,  tincturam  colocynthidis, 
acidum  muriaticum,  ammonium  muriaticum,  lactucarium,  de- 
inceps adhibita  levissimi  momenti  fuisse. 

A.  d.  XIV  Cal.  Jun. , quum  tumoris  celoidis  spontanei 
crusta  ex  cauterisatione  orta,  locorum  mediorum  nonnullis 
exceptis,  amota  esset,  primum  quidem  kali  jodati  solutionem 
cicatrici  illinere  experti  sumus;  unde  nihil  evenit  nisi  ut 
cicatricis  sensibilitas  cresceret  ruborque  ejus,  parvis  pustulis 

insuper  erumpentibus , augeretur.  Neque  aliud  quidquam 
infrictio  unguenti  jodati  effecit,  et  idem  usus  olei  hyoscyami 
cocti  irritabilitatem  excitavit.  Compressionem  denique  per 
laminas  plumbeas  via  et  ratione  suscepimus;  propter  dolo- 
rem tamen  inde  effectum  ab  eo  remedio  coacti  sumus  ab- 
stinere. Tumoris  color  temporibus  quidem  a menstruatione 
vacuis  impalluit,  nonnullis  tamen  diebus  ante  ejus  adventum 
irrubuit.  Tumor  ipse  vero  post  curam  adhibitam  non  crevit. 

A.  d.  VIII.  Cal.  Jul.  (1838)  femina  non  sanata  di- 
missa est. 

Tota  historia  diligentius  considerata  et  perpensa,  patet: 

1)  Feminam  hanc  aegrotantem  a dyscrasia  scrophu- 
losa  non  vacare. 

2)  Morbum  hunc  verum  esse  tumorem  celoidem  spon- 
taneum. 

3)  Morbum  post  mensium  introitum  apparuisse. 

4)  Num  mensium  anomalia  ad  tumorem  gignendum 
aliquid  contulerit,  certis  nondum  affirmari  posse. 

5)  Arctene  cum  tumore  celoide  spontaneo  cohaereant 
symptomata  nervosa,  nondum  ad  liquidum  exploratum  esse. 

6)  Quavis  tractatione  mechanica  morbum  augeri. 


mim. 


Contendo  : 

1.  Exstirpationem  tumoris  celoidis  spontanei 
non  suscipiendam  esse. 

2.  Tantum  in  iis  cutis  laesionibus  gossypio 
utendum  esse , in  quibus  fluida  quaedam 
capillaritate  ipsius  absorberi  oportet . 

3.  Pelvimetrum  Wellenbergianum  rejiciendum 
esse. 

4.  Microscopicam  perscrutationem  de  maculis 
sanguinis  et  seminis  chemicae  praeferen- 
dam esse. 

5.  Gonorrhoeam  morbis  syphiliticis  non  esse 
annumerandam. 

\ % 

6.  In  corneae  staphylomate  iridis  cum  cornea 
coalitum  non  ubique  requiri. 


